Document ID: 31987R1589

KOMISSION ASETUS (ETY) N:o 1589/87,
annettu 5 päivänä kesäkuuta 1987,
interventioelinten tarjouskilpailun perusteella tekemistä voiostoista
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 773/87(), ja erityisesti sen 7 a artiklan 1 kohdan ensimmäisen alakohdan ja 3 kohdan,
sekä katsoo, että
voin ja rasvattoman maitojauheen interventio-ostojärjestelmän muuttamisesta 16 päivänä maaliskuuta 1987 annetussa neuvoston asetuksessa (ETY) N:o 777/87(), sellaisena kuin se on muutettuna asetuksella (ETY) N:o 1547/87(), vahvistetaan perusteet, joilla interventioelinten tekemät voiostot voidaan keskeyttää asetuksen (ETY) N:o 804/68 5 c artiklassa tarkoitetun lisätukijärjestelmän soveltamisen viidennen 12 kuukauden jakson loppuun asti; mainitun asetuksen 1 artiklan 3 kohdan a alakohdassa säädetään, että jos interventio keskeytetään koko yhteisössä tai tämän osassa, ostot voidaan toteuttaa pysyvän tarjouskilpailun avulla; tämän vuoksi on syytä laatia tarjouskilpailumenettelyn toteuttamista koskevat yksityiskohtaiset säännöt,
neuvoston asetuksessa (ETY) N:o 985/68(), sellaisena kuin se on viimeksi muutettuna asetuksella (ETY) N:o 3790/85(), ja komission asetuksessa (ETY) N:o 685/69(), sellaisena kuin se on viimeksi muutettuna asetuksella (ETY) N:o 3669/86(), vahvistetaan interventioelinten voiostoja koskevat yleiset ja yksityiskohtaiset säännöt; suurinta osaa näistä säännöksistä voidaan soveltaa tämän asetuksen yhteydessä, erityisesti säännöksiä, jotka koskevat ostettavaksi tarjottavan voin laatua, käärimistä ja pakkaamista, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Kun päätetään avata asetuksen (ETY) N:o 777/87 1 artiklan 3 kohdan a alakohdassa tarkoitettu pysyvä tarjouskilpailu, tarjouskilpailuilmoitus on julkaistava pysyvän tarjouskilpailun avaamista koskevan asetuksen liitteenä Euroopan yhteisöjen virallisessa lehdessä viimeistään kuusi päivää ennen tarjousten esittämiselle asetetun ensimmäisen määräajan loppumista.
Voiostot voivat koskea ainoastaan asetuksen (ETY) N:o 985/68 1 artiklan 3 kohdan määritelmää ja luokitusta vastaavaa tuoretta voita, joka on kääritty nettopainoltaan 25 kilogramman pakkauksiin, läpäissyt näytteen perusteella tehdyn laatutarkastuksen ja joka täyttää pakkauksen osalta asetuksen (ETY) N:o 685/69 5 artiklan 3 ja 4 kohdassa tarkoitetut edellytykset.
Sovelletaan asetuksen (ETY) N:o 685/69 3 ja 6 artiklan säännöksiä.
2 artikla
Pysyvän tarjouskilpailun voimassaoloaikana kunkin tarjouskilpailun tarjoukset on esitettävä viimeistään kunkin kuukauden toisena ja neljäntenä tiistaina kello 12, lukuun ottamatta joulukuun neljättä tiistaita. Jos tiistai on pyhäpäivä, määräaikaa jatketaan ensimmäiseen sitä seuraavaan arkipäivään kello 12.
3 artikla
1. Tarjouksen tekijä voi osallistua tarjouskilpailuun ainoastaan, jos:
- voi on valmistettu tarjousten esittämiselle asetettua määräpäivää edeltävän 21 päivän kuluessa,
- tarjouksen tekijä sitoutuu kirjallisesti noudattamaan asetuksen (ETY) N:o 685/69 6 artiklan säännöksiä.
2. Asiasta kiinnostuneet voivat osallistua tarjouskilpailuun jättämällä sen jäsenvaltion alueella olevalle interventioelimelle, jossa 1 artiklan toisessa alakohdassa tarkoitettu voi on valmistettu, kirjallisen tarjouksen saantitodistusta vastaan tai muunlaisen kirjallisen ilmoituksen saantitodistusta vastaan.
3. Tarjouksessa on oltava:
a) tarjouksen tekijän nimi ja osoite;
b) tarjottu voin määrä ja vähimmäisrasvapitoisuus;
c) ehdotettu hinta 100 kilogrammalta voita, lukuun ottamatta sisäisiä veroja, toimitettuna kylmävarastoon ja ilmaistuna sen jäsenvaltion valuutassa, jossa tarjouskilpailu järjestetään;
d) paikka, johon tarjottu voi on varastoitu.
4. Tarjous on voimassa ainoastaan, jos:
a) se koskee vähintään 10:tä tonnia;
b) siihen sisältyy 1 kohdassa tarkoitettu sitoumus;
c) esitetään todisteet siitä, että tarjouksen tekijä on ennen tarjousten esittämiselle asetetun määräajan päättymistä antanut kyseistä tarjouskilpailua koskevan, 4 artiklan 1 kohdassa tarkoitetun tarjouskilpailuvakuuden.
Interventioelimelle alunperin toimitettu b) alakohdassa tarkoitettu tarjouksen osa on voimassa myöhemmin tehdyille tarjouksille, kunnes tarjouksen tekijä tai interventioelin toisin ilmoittaa, ja jos
- alunperin tehdyssä tarjouksessa ilmoitetaan, että tarjouksen tekijä aikoo vedota tähän säännökseen,
- myöhemmin tehdyissä tarjouksissa viitataan tähän säännökseen (3 artiklan 4 kohdan toiseen alakohtaan) ja alunperin tehdyn tarjouksen päivämäärään.
5. Tarjousta ei voi peruuttaa 2 artiklassa tarkoitetun, kyseisen tarjouskilpailun tarjousten esittämiselle asetetun määräajan jälkeen.
4 artikla
1. Tarjousten voimassapysyminen tässä asetuksessa tarjousten esittämiselle asetetun määräajan jälkeen ja voin toimitus interventioelimen osoittamaan varastoon 7 artiklan 2 kohdassa vahvistetussa määräajassa ovat ne pääasialliset vaatimukset, joiden täyttyminen varmistetaan tarjouskilpailuvakuudella, jonka määrä on 10 ECUa tonnilta.
2. Tarjouskilpailuvakuus annetaan jäsenvaltiossa, jossa tarjous on jätetty.
5 artikla
Jokaiseen tarjouskilpailuun tehdyt tarjoukset huomioon ottaen ja asetuksen (ETY) N:o 804/68 30 artiklassa säädettyä menettelyä noudattaen vahvistetaan enimmäisostohinta sovellettavien interventiohintojen perusteella.
Voidaan päättää, että tarjouskilpailu ei johda jatkotoimiin.
6 artikla
1. Tarjous hylätään, jos ehdotettu hinta on korkeampi kuin 5 artiklassa tarkoitettu kyseiseen tarjouskilpailuun sovellettava enimmäishinta.
2. Tarjouskilpailusta johtuvia oikeuksia ja velvoitteita ei voida siirtää.
7 artikla
1. Interventioelimen on ilmoitettava viipymättä jokaiselle tarjouksen tekijälle, mihin tulokseen tämän osallistuminen tarjouskilpailuun on johtanut.
Interventioelimen on toimitettava viipymättä tarjouskilpailun voittajalle numeroitu lähetysluettelo, jossa on:
a) toimitettava määrä;
b) voin viimeinen toimituspäivä;
c) kylmävarasto, johon voi on toimitettava. Sovelletaan asetuksen (ETY) N:o 985/68 3 ja 4 artiklaa sekä asetuksen (ETY) N:o 685/69 7 artiklaa.
2. Tarjouskilpailun voittajan on toimitettava voi tarjousten esittämiselle asetettua määräpäivää seuraavien 14 päivän kuluessa. Toimitus voidaan jakaa osatoimituksiin.
Tarjouskilpailun voittaja vastaa lastin purkukustannuksista kylmävaraston tavaralaiturille.
3. Jos tarjouskilpailun voittaja ei ole toimittanut tavaraa säädetyssä määräajassa, 4 artiklan 1 kohdassa tarkoitettu tarjouskilpailuvakuus menetetään ja ostosopimus purkautuu jäljellä olevan määrän osalta, paitsi ylivoimaisen esteen sattuessa.
8 artikla
Tässä asetuksessa interventioelimen katsotaan ottaneen voin haltuunsa päivänä, jona voi saapuu kylmävarastoon, kuitenkin aikaisintaan 7 artiklan 1 kohdan toisessa alakohdassa tarkoitetun lähetysluettelon antopäivää seuraavana päivänä.
9 artikla
Interventioelimen on maksettava tarjouskilpailun voittajalle tämän tarjouksessa mainittu hinta jokaisesta interventioelimen haltuunsa ottamasta voierästä määräajassa, joka alkaa 90. päivänä voin haltuunottopäivästä ja päättyy 120. päivänä tästä.
10 artikla
Sovelletaan komission asetuksen (ETY) N:o 2220/85(), sellaisena kuin se on muutettuna asetuksella (ETY) N:o 1181/87(), säännöksiä siltä osin kuin ne eivät ole tämän asetuksen erityissäännösten vastaisia.
11 artikla
Edellä 4 artiklassa tarkoitetun tarjouskilpailuvakuuden määrä ja 5 artiklassa tarkoitettu enimmäishinta muunnetaan kansalliseksi valuutaksi tarjouskilpailun tarjousten esittämiselle asetettuna määräpäivänä voimassa olevan edustavan kurssin mukaan.
12 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä kesäkuuta 1987.

Labels: 3
17